PATVIRTINTA

 Priekulės socialinių paslaugų centro direktoriaus

 2017 m. vasario 1 d. įsakymu Nr. (1.8)A1- 10

**PRIEKULĖS SOCIALINIŲ PASLAUGŲ CENTRO SLAUGYTOJO PADĖJĖJO, TEIKIANČIO DIENOS SOCIALINĖS GLOBOS PASLAUGAS ASMENS NAMUOSE, PAREIGYBĖS APRAŠYMAS**

**I SKYRIUS**

**PAREIGYBĖ**

 1. Pareigų pavadinimas: Priekulės socialinių paslaugų centro slaugytojo padėjėjas.

 2. Pareigybės grupė: Priekulės socialinių paslaugų centro kvalifikuotas darbuotojas.

 3. Pareigybės lygis: C.

 4. Pareigybės paskirtis: Priekulės socialinių paslaugų centro slaugytojo padėjėjo pareigybė skirta padėti slaugytojui suteikti kvalifikuotas slaugos paslaugas vaikui su negalia, vaikui su sunkia negalia, suaugusiam asmeniui su negalia, senyvo amžiaus asmeniui, senyvo amžiaus asmeniui/suaugusiam asmeniui su sunkia negalia (toliau – pacientui) namuose, kuriems teikiamos dienos socialinės globos paslaugos.

 5. Pareigybės pavaldumas: Priekulės socialinių paslaugų centro slaugytojo padėjėjas (toliau – slaugytojo padėjėjas) yra tiesiogiai pavaldus Priekulės socialinių paslaugų centro (toliau – Centras) slaugytojui.

**II SKYRIUS**

**SPECIALŪS REIKALAVIMAI PAREIGYBEI**

 6. Darbuotojas, einantis šias pareigas, turi atitikti šiuos specialiuosius reikalavimus:

 6.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;

 6.2. turi būti įgijęs slaugytojo padėjėjo kvalifikaciją ar kitą sveikatos mokslų studijų krypties išsilavinimą;

 6.2. turi būti susipažinęs su Lietuvos Respublikos įstatymais, Vyriausybės nutarimais, Lietuvos medicinos norma MN 21:2000 „Slaugytojo padėjėjas. Funkcijos, pareigos, teisės, kompetencija ir atsakomybė“ ir kitais teisės aktais, reglamentuojančiais sveikatos priežiūros paslaugas.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

 7. Šias pareigas einantis darbuotojas vykdo šias funkcijas:

 7.1. vadovaujant slaugytojui arba savarankiškai slaugo pacientus namuose;

 7.2. padeda slaugytojui rinkti duomenis, kurių reikia individualiai ir komandinei slaugai:

 7.2.1. matuoja paciento kūno temperatūrą;

 7.2.2. skaičiuoja, stebi paciento pulsą;

 7.3. padeda slaugant pacientą:

 7.3.1. paskyrus gydytojui uždeda pacientui garstyčių trauklapius, taures, pavilgus, ledo pūslę, termoforą;

 7.3.2. stebi pacientą pagal slaugytojo nurodymus;

 7.3.3. paskyrus gydytojui įdeda rektalines žvakutes;

 7.3.4. paskyrus gydytojui naudoja pacientui tepalus;

 7.3.5. vykdo pragulų profilaktiką;

 7.4. padeda paciento maitinime:

 7.4.1. padeda maitinant zondu;

 7.4.2. maitina pacientą ar padeda valgyti;

 7.4.3. paduoda gėrimą, sugirdo skysčius;

 7.5. užtikrina higienines paciento reikmes:

 7.5.1. moko pacientą asmens higienos;

 7.5.2. tvarko lovą;

 7.5.3. keičia marškinius ir kitus drabužius;

 7.5.4. prausia visą kūną (maudo vonioje, po dušu);

 7.5.5. atlieka dalinį kūno prausimą lovoje;

 7.5.6. skuta plaukuotas kūno dalis;

 7.5.7. keičia sauskelnes;

 7.5.8. atlieka kasdieninę kūno priežiūrą;

 7.5.9. paduoda basoną ir apiplauna paciento tarpvietę po tuštinimosi;

 7.5.10. keičia šlapimo surinktuvus;

 7.5.11. prižiūri lytinių ir šalinimo organų švarą;

 7.5.12. rūpinasi krūtų priežiūra;

 7.5.13. rūpinasi burnos švara (dantų valymas, burnos gleivinės priežiūra, išimamų dantų protezų priežiūra, burnos skalavimas);

 7.5.14. rūpinasi nagų priežiūra (nagų kirpimas);

 7.5.15. rūpinasi akių švara (akių plovimas, akinių, lęšių, dirbtinės akies higiena);

 7.5.16. rūpinasi ausų priežiūra (išorinių klausomųjų landų, klausos aparato valymas);

 7.5.17. rūpinasi nosies landų valymu;

 7.5.18. rūpinasi plaukų priežiūra (šukavimas, galvos plovimas, taip pat ir lovoje, džiovinimas);

 7.5.19. kloja lovą;

 7.5.20. keičia marškinius ir kitus drabužius vaikščiojančiam pacientui;

 7.6. tvarko paciento sekretus ir išskyras:

 7.6.1. prižiūri kateterį ir stebi diurezę;

 7.6.2. prižiūri zonduojamą pacientą;

 7.6.3. prižiūri drenuojamą pacientą;

 7.6.4. stebi tuštinimąsi ir šlapinimąsi;

 7.6.5. keičia šlapimo surinktuvus;

 7.6.6. padeda pacientui tualete, naudojantis tualetine kėde;

 7.7. padeda pacientui judant:

 7.7.1. padeda pacientui naudojantis protezais;

 7.7.2. guldo į lovą ir kelia iš jos;

 7.7.3. padeda pacientui keičiant padėtį, atsikeliant ir atsigulant į lovą, apsirengiant ir nusirengiant;

 7.7.4. padeda pacientui atsistojant ir atsisėdant į kėdę, vežimėlį;

 7.7.5. padeda naudojantis specialiais įtvarais, ramentais, lazdomis, kitomis TPP, išskyrus protezus;

 7.7.6. padeda mokantis vaikščioti;

 7.7.7. padeda einant pasivaikščioti.

 7.8. įvertinęs paciento individualius poreikius, rūpinasi jo laisvalaikiu, bendrauja pagal pagrindinius slaugos principus;

 7.9. bendradarbiauja su slaugytoja bei kitais darbuotojais;

 7.10. pildo slaugos namuose paslaugų teikimo lapus bei kitą dokumentaciją pagal nustatytą tvarką, veda teikiamų paslaugų apskaitą;

 7.11. informuoja slaugytoją apie problemas, kylančias teikiant slaugos paslaugas pacientams namuose;

 7.12. sukuria pacientui stabilią, stresinių situacijų nesukeliančią teigiamą emocinę aplinką, kurioje jis jaustųsi pripažintas, svarbus, ir užtikrina mandagius, pasitikėjimą ir pagarba pagrįstus santykius;

 7.13. prireikus iškviečia pacientui skubiąją medicininę pagalbą;

 7.14. skatina pacientą būti kuo daugiau savarankiškam, sudaro sąlygas stiprinti jo savitvarkos gebėjimus ir savarankiškumą;

 7.15. padeda plėtoti ir stiprinti paciento socialinius ryšius su šeimos nariais ar artimaisiais giminaičiais, skatina pagarbių santykių su šeimos nariais palaikymą;

 7.16. darbe vadovaujasi žmogiškosiomis vertybėmis, santykius su pacientu ir jų artimaisiais grindžia abipusės pagarbos, tarpusavio supratimo ir sutarimo principais;

 7.17. taiko komandinio darbo principą, užtikrinant kompleksinį paciento poreikių tenkinimą, bendrauja ir bendradarbiauja su kitomis institucijomis, įstaigomis, nevyriausybinėmis organizacijomis, bendruomene;

 7.18. reaguoja į paciento, jo globėjo, rūpintojo, šeimos narių ir artimųjų giminaičių skundus, pasiūlymus, apie juos informuoja slaugytoją, kad būtų užtikrinta operatyvi, geranoriška pagalba, sprendžiant juose keliamus klausimus;

 7.19. esant poreikiui ir turint B kategorijos kelių transporto priemonės vairuotojo pažymėjimą bei galiojančią vairuotojo sveikatos patikrinimo medicininę pažymą, kuri leidžia vairuoti transporto priemonę, pas pacientą vyksta su tarnybine transporto priemone;

 7.20. paciento namuose nerūko;

 7.21. būti susipažinęs su Centro darbo tvarkos taisyklėmis, šiuo pareigybės aprašymu, gaisrinės saugos, darbuotojų saugos ir sveikatos instrukcijomis.

 7.22. vykdo kitus slaugytojo nurodymus.

\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)